เป็นตกขาวสีเขียว มีกลิ่นเหม็นเน่ามาก ไม่มีอาการอะไรเลยประจำเดือนไม่มา 1 เดือนแล้ว มีปวดท้องน้อยเหมือนจะเป็น ปจด. แต่ก็ไม่เป็นหลังมีเพศสัมพันมีเลือด ปนกับตกขาวสีเขียว 2 ครั้ง(ไม่ได้คุมกำเนิดค่ะ หลั่งนอกอย่างเดียว แต่เดือนก่อนๆเวลาเป็นประจำเดือนจะมีหลั่งใน วันที่2เวลาเป็นประจำเดือนค่ะ)อาการแบบนี้จะท้องมั้ยคะ และ เป็นมะเร่งมดลูกหรือป่าว หรือมันเป็นอาการของอะไรคะ
สวัสดีค่ะ อาการตกขาวสีเขียว มีกลิ่นเหม็นเน่า อาจเกิดจาก1. การติดเชื้อแบคทีเรียในช่องคลอด ตกขาวจะมีกลิ่นเหม็นเหมือนคาวปลา ปริมาณตกขาวมาก มักไม่ค่อยมีอาการคันช่องคลอด แต่อาจรู้สึกแสบและระคายเคืองช่องคลอดได้2.การติดเชื้อปรสิต ตกขาวจะมีกลิ่นเหม็นคาวมาก มักมีสีเขียว หรือมีฟองปน และมีอาการแสบหรือคันในช่องคลอดมาก3. ติดเชื้อหนองในแท้หรือหนองในเทียม ตกขาวมักมีสีเหลืองหรือเขียว มีกลิ่นเหม็นมีอาการเจ็บในช่องคลอด และเจ็บขณะปัสสาวะและขณะมีเพศสัมพันธ์ หากเชื้อเข้าสู่มดลูกก็จะทำให้เกิดมดลูกอักเสบ และทำให้มีอาการปวดท้องน้อย และอาจมีไข้ร่วมด้วยได้4.มะเร็งปากมดลูกมะเร็งเยื่อบุโพรงมดลูก ตกขาวมักมีเลือดปน มีกลิ่นเหม็น นอกจากนี้มักมีเลือดออกขณะมีเพศสัมพันธ์ มีเลือดออกกะปริดกะปรอยสำหรับการใช้วิธีการหลั่งนอกนั้น ถือเป็นการคุมกำเนิดที่ไม่มีประสิทธิภาพนัก มีโอกาสที่จะตั้งครรภ์ได้ตั้งแต่ 4%-22%ดังนั้นการที่ประจำเดือนไม่มา อาจเกิดได้จาก1. การตั้งครรภ์2. เกิดจากสาเหตุเดียวกับที่ทำให้มีตกขาวที่ผิดปกติดังกล่าว3. ความเครียด การทำงานหนัก อดนอน อดอาหาร น้ำหนักลดแนะนำให้ลองตรวจหาการตั้งครรภ์ดูเป็นอันดับแรกค่ะ หากตรวจไม่พบ ควรหาเวลาไปพบสูติ-นรีแพทย์เพื่อหาสาเหตุและรักษาอาการตกขาวที่ผิดปกติดังกล่าวค่ะ และหากไม่เคยตรวจหามะเร็งปากมดลูก ควรตรวจด้วยค่ะ